प्रो॰ तुलसीराम:- ‘मणिकर्णिका’ 26-27 की उम्र तक का सफर है। 1949 से 1964-65 तक तो आजमगढ़ है। 1966 से 76 तक दस साल बनारस का है। आजमगढ़ से बस द्धारा मैं बनारस जा रहा था। एक लाष गाड़ी बस के साथ-साथ जा रही थी। कुतुहल मेरे दिमाग में था। दूसरे दिन बनारस में मणिकर्णिका देखने गये। इसीलिए वो मणिकर्णिका शीर्षक रख दिया। मणिकर्णिका समानार्थी है मुर्दहिया का। मुर्दहिया में मुर्दे जलाए और गाढ़े जाते हैं। मणिकर्णिका में मुर्दे जलाए जाते हैं। इस तरह दस साल तक वहीं बी॰ए॰, एम॰ए॰ किया। पीएच॰ डी॰ भी मेरी वहीं से हुई। चार महीने और रूकता तो वहाँ मुझे डी॰ लिट् मिल गयी होती। छोड़कर चला आया कम्युनिस्ट पार्टी में काम करने। वह इमरजेंसी का दौर था।